21. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 68 της 23/24 Μαρτ. 1987 (ΦΕΚ Α΄ 39)  Σύσταση Γενικής Γραμματείας Πρόνοιας στο Υπουργείο Υγείας, Πρόνοιας και Κοινωνικών Ασφαλίσεων.  Έχοντας υπόψη: 1.Τις διατάξεις των άρθρ. 25, 26, 27 παρ. 3 και 30 παρ. 9 του Νόμ. 1558/1985 (ΦΕΚ 137) 2.Τη γνωμοδότηση του Συμβουλίου της Επικρατείας με αριθμό 94/1987, με πρόταση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων. αποφασίζουμε: Σύσταση και Αρμοδιότητες   Γενικής Γραμματείας Πρόνοιας Άρθρ.1.-1.Στο Υπουργείο Υγείας, Πρόνοιας και Κοινωνικών Ασφαλίσεων συνιστάται Γενική Γραμματεία Πρόνοιας και θέση Γενικού Γραμματέα Προϊσταμένου αυτής με βαθμό 1ο της κατηγορίας των ειδικών θέσεων. 2.Στη Γενική Γραμματεία Πρόνοιας ανήκουν οι αρμοδιότητες: α.Η εισήγηση για τη χάραξη και η εφαρμογή της κυβερνητικής πολιτικής στον τομέα Πρόνοιας. «β.Οι αρμοδιότητες των κατωτέρω Διευθύνσεων του Υπουργείου Υγείας, Πρόνοιας και Κοινωνικών Ασφαλίσεων, όπως αυτές καθορίζονται στα άρθρ.23 μέχρι και 29 του Π.Δ.544/1977 «Περί Οργανισμού του Υπουργείου Κοινωνικών Υπηρεσιών» (ΦΕΚ 178). 1)Δημόσιας Αντίληψης 2)Παιδικής Προστασίας 3)Προστασίας Υπερηλίκων 4)Αναπήρων 5)Στέγασης και (Αντί για τη σελ. 36,901(β) Σελ. 36, 901(γ) Τεύχος 1168 – Σελ. 5 Υπουργείο Υγείας και Πρόνοιας 35.Α.αα.15-21    6)Κοινων. Εργασίας». Η περίπτ.β΄αντικαταστάθηκε ως άνω από το άρθρ. 1 Π.Δ. 49/19-26 Ιαν. 1989 (ΦΕΚ Α΄ 23). Υπηρεσίες Γενικής Γραμματείας Πρόνοιας Άρθρ.2.-Στη Γενική Γραμματεία Πρόνοιας υπάγονται οι κατωτέρω υπηρεσίες και το προσωπικό που υπηρετεί σ’ αυτές: α.Το Γραφείο Γενικού Γραμματέα, το οποίο εξασφαλίζει τη γραμματειακή εξυπηρέτησή του και οργανώνει την επικοινωνία του με τις υπηρεσίες και τους πολίτες. β.Οι Δ/νσεις του Υπουργείου Υγείας Πρόνοιας και Κοινωνικών Ασφαλίσεων του εδ. β΄ της παρ. 2 του προηγούμενου άρθρου, οι οποίες μεταφέρονται στη Γενική Γραμματεία Πρόνοιας με το προσωπικό τους. Σύσταση θέσεων Άρθρ.3.-Στο Γραφείο του Γενικού Γραμματέα της Γενικής Γραμματείας Πρόνοιας συνιστώνται τρεις (3) θέσεις διοικητικών υπαλλήλων της παρ. 9 του άρθρ. 30 του Νόμ. 1558/1985 (ΦΕΚ 137). Τελικές και μεταβατικές διατάξεις Άρθρ.4.-α.Το προσωπικό των Διευθύνσεων που ανήκουν με βάση το παρόν στη Γενική Γραμματεία Πρόνοιας, εξακολουθεί να υπάγεται στα υπηρεσιακά και πειθαρχικά συμβούλια στα οποία υπάγεται ως την έναρξη ισχύος αυτού του διατάγματος. β.Οι υπηρεσίες της Γενικής Γραμματείας Πρόνοιας του άρθρ. 2 υποστηρίζονται στην εκπλήρωση του έργου τους από τις υφιστάμενες Γενικές Υπηρεσίες του Υπουργείου Υγείας Πρόνοιας και Κοινωνικών Ασφαλίσεων, που προβλέπονται στα άρθρ. 30 μέχρι και 41 του Π.Δ. 544/1977 (ΦΕΚ 178). Οι σχετικές δε πράξεις αυτών, εφόσον αφορούν τη Γενική Γραμματεία Πρόνοιας, προσυπογράφονται από το Γενικό Γραμματέα της Γενικής Γραμματείας Πρόνοιας. γ.Η μετακίνηση υπαλλήλων του Υπουργείου Υγείας, Πρόνοιας και Κοινωνικών Ασφαλίσεων προς και από τη Γενική Γραμματεία Κοινωνικών Ασφαλίσεων γίνεται των με Α΄ βαθμού, με απόφαση του Υπουργού, των δε λοιπών βαθμών με απόφαση του Γενικού Γραμματέα του Υπουργείου Υγείας, Πρόνοιας και Κοινωνικών Ασφαλίσεων. δ)Οι ρυθμίσεις των παραγράφων α, β και γ ισχύουν κατά το πρώτο στάδιο λειτουργίας της Γενικής Γραμματείας Πρόνοιας και μέχρι τη θέση σε ισχύ του Οργανισμού της.     Σελ.36,902(γ) Τεύχος 1168 – Σελ. 6 Καταργούμενες διατάξεις Άρθρ.5.-Από την έναρξη ισχύος του παρόντος καταργείται ο διοικητικός τομέας Πρόνοιας και η αντίστοιχη θέση του ειδικού γραμματέα, που συστήθηκε με την αριθ. 1064/21-10-1985 (ΦΕΚ 638 τ.Β΄) κοινή απόφαση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και Οικονομικών. Άρθρ.6.-Η ισχύς του παρόντος αρχίζει με τη δημοσίευσή του στην Εφημερίδα της Κυβερνήσεως.             35.Α.αα.21 Υπουργείο Υγείας και Πρόνοιας     